Polisieman se huis aan die brand gesteekArgieffoto ŉ Polisiebeampte van Gauteng se huis is Dinsdagmiddag aan die brand gesteek. Kapt. Doniah Mothutsane, ŉ polisiewoordvoerder, het gesê die voorval het in Evaton plaasgevind. Die polisiebeampte het glo Sondag ŉ man doodgeskiet het wat probeer het om hom te kaap. Die beampte het ŉ saak van poging tot kaping aanhangig gemaak. “Ons is nog nie seker of die skietery en die brandstigting met mekaar verband hou nie,” het Mothutsane gesê. Die moord en kaping gaan deur die onafhanklike polisie-ondersoekdirektoraat (Opod) ondersoek word. Niemand is in die brand beseer nie, en niemand is nog in verband met die voorval in hegtenis geneem nie.